Lagun Onari

Lagun Onari (norsk: God venn) er en medalje innstiftet i 1996 av regjeringen i den autonome regionen Baskerland i Spania.«Distinciones honoríficas», Baskerlands regjering.«DECRETO 236/1996, de 22 de octubre, por el que se regula la concesión de Distinciones y Honores del Gobierno Vasco» Boletin Oficial del Pais Vasco, nr. 217 ZK, 11. november 1996. Dekret fra Baskerlands regjering om utmerkelser. Utmerkelsen tildeles personer eller institusjoner som har bidratt til Baskerlands beste, dets økonomiske framgang eller fremmet baskisk historie og kultur utenlands, som har bidratt til vennskapelige forbindelser mellom Baskerland og andre land eller som har fremmet verdier baskerne verdsetter.  Lagun Onari tildeles personer eller institusjoner som ikke selv er baskiske. Blant de offisielle baskiske utmerkelsene rangerer Lagun Onari etter Gernikatreets kors og Lan Onari.

Utforming
For personer er Lagun Onari utformet som en medalje i brystbånd, mens organisasjoner og institusjoner tildeles utmerkelsen i form av en plakett.

Medaljen er rund (45 mm i diameter) og i forgylt sølv. Den bærer i midten en tradisjonskledd mannsfigur som bøyer seg til hilsen. Motiver er omgitt av innskriften «EUSKAL HERRIAK» (Baskerland) i en øvre bue og «LAGUN ONARI» (god venn) i nedre bue. På revers står Baskerlands riksvåpen, innskriften «EUSKO JAURLARITZA-GOBIERNO VASCO» (Baskerlands regjering på baskisk og kastiljansk), samt tildelingsdato og mottagerens navn. 
Medaljen er opphengt i et bånd i rødt, grønt og hvitt. Fargene er hentet fra Baskerlands flagg.

Plaketten har samme utforming som medaljen, men er større (160 mm).

Mottagere
Utmerkelsen ble første gang tildelt i 1997. Følgende har mottatt Lagun Onari:«Lagun Onari», Lehendakaritza. Lest 8. november 2014.
1997 Julio María Sanguinetti, president i Uruguay (1985–2000)
1998 Eduardo Frei Ruiz-Tagle, president i Chile (1994–2000 )
1999 William A. Douglass, professor i sosialantropologi, USA
2001 Francesco Cossiga, Italias president (1985–1992 ) og Václav Havel, Tsjekkias president (1993–2003) 
2005 Delstaten Idaho i USA
2006 Argentina
2009 Mexico
2010 Delstaten Nevada i USA«El Estado de Nevada recibe la distinción Lagun Onari y la directora del Museo Vasco de Boise el Lan Onari», 20minutos, 6. juli 2010.
2011 José Ignacio Sánchez Galán, forretningsmann«El Gobierno vasco premia a Garaikoetxea con la 'Cruz del Árbol de Gernika'», El Mundo, 18. oktober 2011.
2012 FrankrikeDECRETO 189/2012, de 2 de octubre, por el que se concede la distinción «Lagun Onari» a la República Francesa, Boletin Oficial del Pais Vasco, nr. 202, 17. oktober 2012.
2014 Selma Huxley Barkham, kanadisk historiker

Referanser

Kategori:Baskerland
Kategori:Utmerkelser
Kategori:Utmerkelser etablert i 1996